**LIETUVOS RESPUBLIKOS**

**SOCIALINĖS APSAUGOS IR DARBO MINISTRAS**

**ĮSAKYMAS**

**DĖL LIETUVOS RESPUBLIKOS SOCIALINĖS APSAUGOS IR DARBO MINISTRO 2022 M. SPALIO 18 D. ĮSAKYMO NR. A1-695 „DĖL 2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 8 PRIORITETO „SOCIALINĖS ĮTRAUKTIES DIDINIMAS IR KOVA SU SKURDU“ ĮGYVENDINIMO PRIEMONĖS NR. 08.3.1‑ESFA‑V‑419 „SOCIALINĖS ĮTRAUKTIES DIDINIMAS“ PROJEKTŲ FINANSAVIMO SĄLYGŲ APRAŠO NR. 2 PATVIRTINIMO“ PAKEITIMO**

Nr.

Vilnius

P a k e i č i u 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemonės   
Nr. 08.3.1-ESFA-V-419 „Socialinės įtraukties didinimas“ projektų finansavimo sąlygų aprašą Nr. 2, patvirtintą Lietuvos Respublikos socialinės apsaugos ir darbo ministro 2022 m. spalio 18 d. įsakymu Nr. A1-695 „Dėl 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemonės   
Nr. 08.3.1-ESFA-V-419 „Socialinės įtraukties didinimas“ projektų finansavimo sąlygų aprašo Nr. 2 patvirtinimo“:

1. Papildau nauju 2.31 papunkčiu:

„**2.31. 2013 m. gruodžio 18 d. Komisijos reglamentu (ES) Nr. 1407/2013 dėl Sutarties dėl Europos Sąjungos veikimo 107 ir 108 straipsnių taikymo *de minimis* pagalbai (toliau – Komisijos reglamentas);**“

1. Pakeičiu 3 punktą ir jį išdėstau taip:

„3. **Apraše vartojamos sąvokos:**

3.1. ***De minimis*pagalbos gavėjas – juridinis asmuo, kuris vykdo ar gali vykdyti ūkinę ir (arba) ekonominę veiklą Lietuvos Respublikoje arba kurio veiksmai daro įtaką ar ketinimai, jeigu būtų įgyvendinti, galėtų daryti įtaką ūkinei veiklai Lietuvos Respublikoje, jei jis:**

**3.1.1. planuoja iš projekto finansavimo lėšų įsigyti įrangos, įrenginių ar kito turto, suteiksiančių organizacijai ekonominę naudą;**

**3.1.2. ir (arba) dalyvauja Aprašo 9.3 papunktyje nurodytoje veikloje**.

3.2. Kitos Apraše vartojamos sąvokos suprantamos taip, kaip jos apibrėžtos Lietuvos Respublikos įstatyme „Dėl užsieniečių teisinės padėties“, Aprašo 2 punkte nurodytuose teisės aktuose, Atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos fondų investicijų veiksmų programą, taisyklėse, patvirtintose Lietuvos Respublikos Vyriausybės 2014 m. birželio 4 d. nutarimu Nr. 528 „Dėl atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos fondų investicijų veiksmų programą“, 2014–2020 metų Europos Sąjungos fondų investicijų veiksmų programos administravimo taisyklėse, patvirtintose Lietuvos Respublikos Vyriausybės 2014 m. spalio 3 d. nutarimu Nr. 1090 „Dėl 2014–2020 metų Europos Sąjungos fondų investicijų veiksmų programos administravimo taisyklių patvirtinimo“, ir 2016 m. balandžio 27 d. Europos Parlamento ir Tarybos reglamente (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas).“

1. Pripažįstu netekusiu galios 25 punktą.
2. Pakeičiu III skyriaus pavadinimą ir jį išdėstau taip:

„III SKYRIUS

PROJEKTAMS TAIKOMI REIKALAVIMAI

**PIRMASIS SKIRSNIS**

**BENDRIEJI REIKALAVIMAI PROJEKTAMS**“

1. Papildau III skyrių antruoju skirsniu ir jį išdėstau taip:

„**ANTRASIS SKIRSNIS**

**REIKALAVIMAI DĖL *DE MINIMIS* PAGALBOS TEIKIMO**

**25*. De minimis*pagalbos teikimo reikalavimai:**

**25.1. *de minimis* pagalba teikiama *de minimis* pagalbos gavėjams, kurie dalyvauja Aprašo 9.3 papunktyje nurodytoje veikloje kaip naudos gavėjai;**

**25.2. *de minimis*pagalba teikiama *de minimis*pagalbos gavėjams, kurie planuoja įsigyti įrangos, įrenginių ar kito turto, suteikiančių organizacijai ekonominę naudą. Šiame Aprašo papunktyje nurodyta *de minimis* pagalba teikiama tik tiems *de minimis* pagalbos gavėjams, kurie yra pareiškėjai (projekto vykdytojai) ir (arba) projekto partneriai.**

**25.3  *De minimis* pagalba konkrečiam *de minimis* pagalbos gavėjui nustatoma įgyvendinant projektą, vadovaujantis** **projekto vykdytojo projekto sutartyje nustatyta tvarka pateiktais dokumentais, nurodytais Aprašo 41.3–41.5 papunkčiuose, jei:**

**25.3.1. pareiškėjas kartu su paraiška negalėjo pateikti arba pateikė ne visus Aprašo 45.3–45.5 papunkčiuose nurodytus priedus ar duomenis;**

**25.3.2. keičiasi partneriai ar kitos projekte dalyvaujančios institucijos;**

**25.3.3. atsiranda poreikis iš projekto finansavimo lėšų įsigyti įrangos, įrenginių ar kito turto;**

**25.4. Prašomos (galimos) skirti *de minimis* pagalbos sumos konkrečiam *de minimis* pagalbos gavėjui teisėtumas turi būti įrodomas vadovaujantis projekto sutartyje, paraiškos priede, užpildytame pagal Aprašo 2 priedo formą, ir Suteiktos valstybės pagalbos registre pateiktais duomenimis šia tvarka:**

**25.4.1. įgyvendinančioji institucija, gavusi informaciją iš projekto vykdytojo, įvertina:**

**25.4.1.1. kiekvieno *de minimis* pagalbos gavėjo atitiktį Komisijos reglamento nustatytiems reikalavimams, užpildydama Aprašo 3 priedą;**

**25.4.1.2. *de minimis* pagalbos gavėjo sąsajas su Komisijos reglamente pateikta „vienos įmonės“ sąvoka, kaip apibrėžta Komisijos reglamento 2 straipsnio 2 dalyje, *de minimis* pagalbos gavėjui užpildžius Vienos įmonės deklaraciją pagal Komisijos reglamentą, paskelbtą ES struktūrinių fondų svetainės www.esinvesticijos.lt skiltyje „Dokumentai“, ieškant „Finansavimo skyrimas“ ir „Paraiškų formos“;**

**25.4.1.3. ar nebus viršyta *de minimis* pagalbos suteikimo suma: bendra *de minimis* pagalbos suma, suteikta tam pačiam *de minimis* pagalbos gavėjui pagal Komisijos reglamentą, negali viršyti 200 000 (dviejų šimtų tūkstančių) eurų per trejų finansinių metų laikotarpį, vienam kelių transporto sektoriuje veikiančiam pareiškėjui – 100 000 (vieno šimto tūkstančių) eurų;**

**25.4.2. įgyvendinančioji institucija, iš pareiškėjo (projekto vykdytojo) gavusi informaciją ir atlikusi Aprašo 25.4.1 papunktyje nurodytą įvertinimą, priima sprendimą dėl *de minimis* pagalbos priskyrimo konkretiems *de minimis* pagalbos gavėjams ir, vadovaudamasi Suteiktos valstybės pagalbos ir nereikšmingos (*de minimis*) pagalbos registro nuostatais, patvirtintais Lietuvos Respublikos Vyriausybės 2005 m. sausio 19 d. nutarimu Nr. 35 „Dėl Suteiktos valstybės pagalbos ir nereikšmingos (*de minimis*) pagalbos registro nuostatų patvirtinimo“, per 5 darbo dienas nuo valstybės pagalbos suteikimo dienos registruoja duomenis apie suteiktą nereikšmingą (*de minimis*) pagalbą;**

**25.5. Įgyvendinančioji institucija raštu arba elektroniniu paštu informuoja pareiškėją (projekto vykdytoją) apie priimtą sprendimą dėl *de minimis* pagalbos priskyrimo konkretiems *de minimis* pagalbos gavėjams, nurodydama *de minimis* pagalbos dydį bei pobūdį konkretiems *de minimis* pagalbos gavėjams, pateikdama aiškią nuorodą į Komisijos reglamentą (nurodydama ES teisės akto priėmimo datą, jį priėmusios institucijos ar institucijų pavadinimą, teisės akto rūšį, numerį ir pavadinimą), išskyrus tuos atvejus, kai priskaičiuotos *de minimis* pagalbos dydis lygus 0;**

**25.6. Pareiškėjas (projekto vykdytojas), gavęs informaciją iš įgyvendinančiosios institucijos, raštu arba elektroniniu paštu informuoja *de minimis* pagalbos gavėjus apie priimtą sprendimą, nurodydamas *de minimis* pagalbos dydį bei pobūdį, pateikdamas aiškią nuorodą į Komisijos reglamentą (nurodydamas ES teisės akto priėmimo datą, jį priėmusios institucijos ar institucijų pavadinimą, teisės akto rūšį, numerį ir pavadinimą), išskyrus tuos atvejus, kai priskaičiuotos *de minimis* pagalbos dydis lygus 0.**“

1. Papildau 41.3–41.5 ir juos išdėstau taip:

„**41.3.  Klausimyną dėl organizacijos atitikties ūkio subjekto sąvokai pagal Sutarties dėl Europos Sąjungos veikimo 107 straipsnio 1 dalies kriterijus (toliau – Klausimynas), kurio forma skelbiama ES struktūrinių fondų interneto svetainės www.esinvesticijos.lt skiltyje „Finansavimas / Planuojami valstybės (regionų) projektai“, prie konkretaus planuojamo projekto ieškant „Susiję dokumentai“. Klausimyną pildo visi juridiniai ir fiziniai asmenys, kurie atitinka *de minimis* pagalbos gavėjo sąvoką. Klausimyno gali neteikti savivaldybių administracijos. Agentūra, įvertinusi užpildytą Klausimyną, turi teisę paprašyti pateikti Vienos įmonės deklaraciją pagal Komisijos reglamentą, jei vadovaujantis pateiktais duomenimis juridinis ar fizinis asmuo turėtų būti laikomas ūkio subjektu, t. y. *de minimis* pagalbos gavėju. Jeigu pareiškėjas, teikdamas paraišką, neturi reikalingų duomenų, ši informacija turi būti pateikta projekto įgyvendinimo metu projekto sutartyje nustatyta tvarka ir terminais;**

**41.4.  Vienos įmonės deklaraciją pagal Komisijos reglamentą, kaip nurodyta Aprašo 30.1.2 papunktyje. Šią deklaraciją pildo visi juridiniai ir fiziniai asmenys, kurie atitinka *de minimis* pagalbos gavėjo sąvoką. Jeigu pareiškėjas, teikdamas paraišką, neturi reikalingų duomenų Vienos įmonės deklaracijai užpildyti, ji turi būti pateikta projekto įgyvendinimo metu projekto sutartyje nustatyta tvarka ir terminais;**

**41.5.  informaciją apie lėšas, suteikiančias *de minimis* pagalbos gavėjui išskirtinę naudą, užpildydamas Aprašo 2 priedą.**“

7. Pakeičiu priedo žymą ir ją išdėstau taip:

„**2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemonės Nr. 08.3.1‑ESFA-V-419 „Socialinės įtraukties didinimas“ projektų finansavimo sąlygų aprašo Nr. 2**

**1 priedas**“

8. Papildau 2 ir 3 priedais (pridedama).

|  |  |
| --- | --- |
| Socialinės apsaugos ir darbo ministras |  |
|  |  |